CELEX: 22004D0112
Language: hu
Date: 2004-07-09 00:00:00
Title: Az EGT-vegyesbizottság határozata (112/2004) (2004. július 9.) az EGT-megállapodás XVIII. mellékletének (munkahelyi egészségvédelem és biztonság, munkajog, valamint nők és férfiak közötti egyenlő bánásmód) módosításáról

23.12.2004   
            
            
               HU
            
            
               Az Európai Unió Hivatalos Lapja
            
            
               L 376/49
            
         
      AZ EGT-VEGYESBIZOTTSÁG HATÁROZATA
   
   (112/2004)
   (2004. július 9.)
   az EGT-megállapodás XVIII. mellékletének (munkahelyi egészségvédelem és biztonság, munkajog, valamint nők és férfiak közötti egyenlő bánásmód) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra — a továbbiakban: „a megállapodás” — és különösen annak 98. cikkére,
   mivel:
   
               (1)
            
            
               A megállapodás XVIII. mellékletét a Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak az Európai Gazdasági Térségben való részvételéről szóló, Luxemburgban 2003. október 14-én aláírt megállapodás (1) módosította.
            
         
               (2)
            
            
               A férfiak és nők közötti egyenlő bánásmód elvének a munkavállalás, a szakképzés, az előmenetel és a munkakörülmények terén történő végrehajtásáról szóló 76/207/EGK tanácsi irányelv módosításáról szóló, 2002. szeptember 23-ai 2002/73/EK európai parlamenti és tanácsi irányelvet (2) be kell építeni a megállapodásba,
            
         A KÖVETKEZŐKÉPPEN HATÁROZOTT:
   1. Cikk
   A megállapodás XVIII. melléklete a következőképpen módosul:
   
               1.
            
            
               A 18. pont (76/207/EGK tanácsi irányelv) a következővel egészül ki:
               „az alábbi módosításokkal:
               
                           —
                        
                        
                           
                              32002 L 0073: A 2002. szeptember 23-i 2002/73/EK európai parlamenti és tanácsi irányelve (HL L 269., 2002.10.5., 15. o.).”
                        
                     
         
               2.
            
            
               A 18. pont kiigazítása (76/207/EGK tanácsi irányelv) a következőképpen módosul:
               
                           a)
                        
                        
                           Ezt a kiigazítást a)-val kell jelölni.
                        
                     
                           b)
                        
                        
                           Az a) kiigazítás után a következő kiigazítással egészül ki:
                           
                                       „b)
                                    
                                    
                                       A 2. cikk (8) cikkében a »szerződés 141. cikkének (4) bekezdése értelmében« szöveg helyébe a következő szöveg lép:
                                       »annak érdekében, hogy ténylegesen biztosítsák a teljes egyenlőséget a férfiak és nők között a munka világában, az egyenlő bánásmód elve nem akadályozza a tagállamokat abban, hogy bizonyos előnyöket nyújtó intézkedéseket tartsanak fenn vagy fogadjanak el annak érdekében, hogy az alulreprezentált nem számára a szakmai tevékenységek folytatását megkönnyítsék, vagy hogy a szakmai előmenetelükben őket érintő hátrányokat megakadályozzák vagy kiegyenlítsék,«”
                                    
                                 
                     
         2. Cikk
   A 2002/73/EK irányelv izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében közzé kell tenni, hitelesek.
   3. Cikk
   Ez a határozat 2004. július 10-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (3).
   4. Cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.
   
      Kelt Brüsszelben, 2004. július 9-én.
      
         
            az EGT-Vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 130., 2004.4.29., 3. o.
   
      (2)  HL L 269., 2002.10.5., 15. o.
   
      (3)  Alkotmányos követelmények felmerülését jelezték.